15/06/2010 | Administración LocalMunicipal
A Laracha
Rectificación bases selección promoción interna administrativo Administración Xeral

A Laracha O Alcalde mediante Resolución de data 8 de xuño de 2010, acordou, á instancia da Dirección Xeral de Administración Local, aprobar a modificación das bases reguladoras do proceso de selección, mediante promoción interna, de dous funcionarios/as de carreira, para as prazas de administrativo/a de administración Xeral incluídas na oferta de emprego público do Concello do ano 2008, que foron publicadas integramente no BOP nº 67 de 13 de abril de 2010 e anunciada á convocatoria no BOE nº 107 de 3 de maio de 2010, sendo as modificacións as seguintes: 1º.- Modifícanse de conformidade co art.56.1 c) e 76 da Lei 7/2007, do 12 de abril, do Estatuto Básico do Empregado Público os seguintes requisitos na base terceira: Para ser admitidos a realización destas probas selectivas, os/as aspirantes, deberán reunir os seguintes requisitos: [.] - Ter cumpridos 16 anos de idade e non exceder, no seu caso, da idade máxima de xubilación forzosa. - Estar en posesión do título de Bacharelato ou técnico ou ter unha antigüidade de dez anos na subescala de Auxiliares de administración xeral do Concello da Laracha.2º.- Modifícanse de conformidade co art.76 da Lei 7/2007, do 12 de abril, do Estatuto Básico do Empregado Público e coa disposición adicional 2ª da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, os seguintes requisitos da documentación na base cuarta: [.] Os aspirantes presentarán, de ser o caso, o orixinal ou copia compulsada do Celga 4 ou equivalente de cara á exención do segundo exercicio prevista nestas bases. [.] Ás solicitudes acompañaranse unha copia do Documento Nacional de Identidade, así como unha copia compulsada do Título de Bacharelato ou técnico ou certificado de ter unha antigüidade de dez anos na subescala de auxiliares de administración xeral do Concello da Laracha.3º.- Modifícase co fin de aclarar a experiencia valorable e a puntuación máxima de concurso de conformidade co art.38.2 do texto refundido da Lei da función pública de Galicia aprobado por Decreto Lexislativo 1/2008, do 13 de marzo ao abeiro do apartado terceiro da disposición final cuarta da Lei 7/2007, do 12 de abril, do Estatuto Básico do Empregado Público os seguintes aspectos da base quinta: [.] Valoraranse os seguintes méritos: • Experiencia profesional na Administración Pública: - Por servizos prestados no Concello da Laracha ou noutra Administración Local nunha praza do Grupo C2, Auxiliar de Administración Xeral: 0,1 puntos por mes completo de servizos ou fracción de 30 días a xornada completa. [.] A puntuación máxima que se pode alcanzar nesta fase de concurso será a de 10 puntos por todos os méritos valorables.4º.- Modifícanse de conformidade coa disposición adicional 2ª da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, o seguinte apartado da base sexta: [.] Estarán exentos/as da realización do segundo exercicio os/as aspirantes que acrediten a súa capacidade mediante a presentación do correspondente certificado de aptitude do curso de lingua galega Celga 4, ou equivalente, expedido polo organismo oficial competente, no prazo de presentación de solicitudes.5º.- Modifícanse de conformidade co art.47.4 da Lei 7/2007, do 12 de abril, do Estatuto Básico do Empregado Público, o seguinte apartado da base novena: Concluído o proceso selectivo e aprobados os documentos a que se fai referencia, o sr. Alcalde, de acordo coa proposta do Tribunal cualificador, procederá a nomear funcionario/a de carreira aos opositores designados polo Tribunal, que deberán acatar a Constitución, o Estatuto de Autonomía de Galicia e o resto do ordenamento xurídico, así como tomar posesión como funcionario de carreira no prazo de trinta días naturais a contar dende o a publicación do nomeamento. A Laracha, 8 de xuño de 2010 O Alcalde José Manuel López Varela